钦定古今图书集成/方舆汇编/职方典/第1522卷 > 《题设府州县疏略》前人
## 钦定古今图书集成/方舆汇编/职方典/第1522卷 > 《题设府州县疏略》前人

各设二三县。播境原属四川，与贵州邻，二省界限原
自分明。至论建置大概，臣意自沙溪以至白泥，当以
乌江为界。设一府于白田坝，而真州蒌山、松坎等处
可为三县。黄平在元已为府矣，当设一府于黄平或
平越，而馀庆、白泥二司可为一县，瓮水、重安二司可
为一县”，此沙溪至白泥一带建置之大概也。自白泥
渡江至婺川县，以三渡、板角、苦竹三关为界，其中汉
苗田土杂错，惟湄潭可县，龙泉可县。龙泉土官安民
志阵亡，其子尚幼，其印已失，土地已为杨贼践𨅬。合
无将龙泉改建一县，增置城郭，而以安民志。之子世
为土县丞，以为死义者之劝；其祖职长官世为土主
簿，此则思、石一带建置之大较也。苐！播州之名，其来
已久，“播”之为字，番之有才者也。以故应龙阻兵，崛强
犷戾，竭四方之力，仅乃克之。夫南越破而闻喜建，吕
嘉得而获嘉名，龙州平，改为龙安，九䜌彝更名建武，
即播州纳土于宋，亦“改名遵义。计庙堂当有定谟，而
播之名似当更易。”疏上，下部覆请。诏设平越军民府
及黄平州，馀庆、湄潭、瓮安、龙泉等五州县。